TOKYO -- Maning­ning na tinapos ng Philippine Swimming League (PSL) ang kampanya nito ma­tapos humakot ng 26 medalya tampok ang 14 ginto sa huling araw ng 2016 Buccaneer Invitational Swimming Cham­pionship na ginanap sa St. Mary’s International School swimming pool dito.

Hindi nagpaawat si Mi­ca­ela Jasmine Mojdeh ng Immaculate Heart of Mary College-Parañaque na mu­ling umukit ng bagong re­kord sa girls’ 9-10 100-meter butterfly (1:11.95) at sa 100m Individual Medley (1:15.86) kung saan tinabunan niya ang dating marka na 1:18.83 at 1:20.35, ayon sa pagkakasunod.

Ipinagpatuloy rin ni Hope Christian Shool-Le­gaz­pi bet Trump Christian Luistro ang kanyang dominasyon matapos angkinin ang tatlo pang ginto sa boys’ 8-under 50m freestyle (37.59), 25m backstroke (21.05) at 100m IM (1:32.80), habang sumi­gu­ro ng dalawang ginto si Rio Lorenzo Malapitan ng Divine Word College-Ca­lapan sa boys’ 11-12 50m breaststroke (34.34) at 100m IM (1:09.18).

Nagdagdag ng ginto si­na Marc Bryan Dula ng Weisenheimer Academy (boys’ 9-10 50m backstroke, 37.91), Diliman Pre­paratory School bets Lee Grant Cabral (boys’ 9-10 100m butterfly, 1:20.00) at Albert Sermonia 2nd (boys’ 11-12 100m butterfly, 1:15.06), Tiffany Shaine San­chez (girls’ 9-10 50m backstroke, 41.27), Kyla So­guilon (girls’ 11-12 100m IM, 1:12.64), ang girls’ 9-10 200m medley re­lay (2:40.41) at ang girls’ 13-14 400m medley relay (5:37.78).

“I’m so elated with the out­come of our performance here in Tokyo. We’ve sur­passed our me­dal target and I’m so proud of these young swimmers who really fought hard until the very end of the compe­tition just to give honors to our country,” pahayag ni PSL president Su­san Pa­pa.

Nakasiguro ng pilak si Paula Carmela Cu­sing ng Diliman Preparatoy School sa girls’ 13-14 200m butter­fly (3:02.91) at sina Ma­lapitan (50m free­style, 28.37), Soguilon (50m free­style, 29.59, at 50m back­stroke, 33.02), Mojdeh (50m breaststroke, 41.48), Sanchez (50m breaststroke, 45.23), at ang boys’ 9-10 200m medley relay (2:49.30).

Umani ng tanso sina Du­la (100m butterfly), Cabral (50m breaststroke), Lowestein Julian Lazaro (boys’ 13-14 50m freestyle, 27.94), Triza Haileyana Ta­bamo (girls’ 9-10 50m freestyle, 33.12), at ang boys’ 11-12 200m medley relay (2:23.39).

“I’m hoping that these kids learned a lot in this competition including self-discipline, strategies, styles and other factors that they could apply and share to other swimmers back home,” ani Papa, kasama sa delegasyon sina PSL secretary general at International Affairs Director Maria Susan Benasa, NCR Regional Director Joan Moj­deh at sina coaches Alex Papa at Jeffrey Medrano.